Mikil ringulreið hefur verið á flugvöllum víða í Evrópu í sumar. Á Heathrow í Lundúnum hafa aðeins 49 prósent flugvéla farið í loftið á réttum tíma.
Breskir fjölmiðlar segja stöðuna þunga, þá sérstaklega á Heathrow, raðir í öryggisleit séu ógurlega langar og miklar tafir á nær allri þjónustu.
Staðan er hefur þó verið enn verri á Zaventem flugvellinum í Brussel, en þar hefur 72 prósent allra flugferða sem áætlaðar voru í júlí, verið frestað. Miklar tafir hafa einnig verið á alþjóðaflugvöllum í Frankfurt, París og Lissabon þar sem um 60 prósent flugferða hefur verið frestað.
Tafirnar stafa á flestum stöðum af skorti á starfsfólki og víða hefur reynst erfitt að fá starfsfólk aftur til vinnu eftir heimsfaraldurinn. Verkföll setja þó stærsta strikið í reikninginn. Yfirstandandi verkfalla flugmanna SAS hefur haft veruleg áhrif í Evrópu og þá sérstaklega Skandinavíu, en ekki sér fyrir endann á því. Starfsmenn Easyjet og Ryanair á Spáni hafa verið í verkfalli síðan í júní. Flugmenn Ryanair í Frakklandi og Belgíu hafa tilkynnt að þeir ætli að leggja niður störf milli 23. og 24. júlí.